สวัสดีค่ะ คือเริ่มกินยาคุมครั้งแรกแบบ21เม็ด เมื่อวันที่12เดือนที่แล้วค่ะ แล้วก็มามีอะไรกับแฟน วันนั้นเลย ปล่อยในทุกครั้งค่ะ แล้ววันที่16 ลืมกินยาไปเม็ดนึงค่ะ ตอนนี้ปจด.ไม่มาเดือน1แล้วค่ะ อยากทราบว่าจะท้องไหมค่ะ ตอนนี้มีอาการปวดหลัง เจ็บนม มา2-3อาทิตแล้วค่ะ แต่ทุกครั้งก่อนจะเป็นปจด. ก็มมีอาการแบบอยู่บ่อยๆค่ะ
สวัสดีค่ะ การใช้ยาคุมแบบแผงรายเดือนนั้น ถ้าได้กินภายใน 5 วันแรกของการมีประจำเดือน สามารถมีเพศสัมพันธ์ได้ทันที แต่ถ้ากินช่วงอื่น แนะนำให้รอให้กินติดต่อกันให้ครบ 7 วันก่อนค่ะการลืมยาไป 1 เม็ดโดยไม่ได้กินชดเชยในวันถัดไปนั้น อาจจะมีผลต่อประสิทธิภาพของยาคุมกำเนิดได้บ้าง แต่หากกินเม็ดที่เหลือต่อไปตามปกติจนหมดแผง โอกาสตั้งครรภ์ก็ยังมีน้อยอาการอื่นๆดังกล่าวมา ไม่จำเพาะเจาะจงต่อการตั้งครรภ์ หากช่วงเว้นยา 7 วัน ไม่มีประจำเดือนมา ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันผลที่รพ.และหาสาเหตุอื่นๆเกี่ยวกับความผิดปกติของมดลูกหรือรังไข่ที่อาจมีได้ต่อไป